KOMISIJAS REGULA (EK) Nr. 1492/2007

(2007. gada 17. decembris),

ar ko groza Padomes Regulu (EK) Nr. 312/2003 attiecībā uz tarifu kvotām dažiem Čīles izcelsmes produktiem

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2003. gada 18. februāra Regulu (EK) Nr. 312/2003 par Eiropas Nolīgumā par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses, paredzēto tarifa noteikumu īstenošanu attiecībā uz Kopienu (1) un jo īpaši tās 5. pantu,

tā kā:

Ar Regulu (EK) Nr. 312/2003 īsteno tarifa noteikumus attiecībā uz Kopienu, kas paredzēti Nolīgumā par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses (2) .

Ar Lēmumu 2005/106/EK (3) Padome apstiprināja Protokolu Asociācijas nolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Ungārijas Republikas, Latvijas Republikas, Lietuvas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai (4) (še turpmāk “Protokols”). Protokols ietver jaunas Kopienas tarifu koncesijas, no kurām dažas ierobežo tarifu kvotas.

Saskaņā ar Protokolu no 2005. gada 1. janvāra jauno tarifu kvotu apjoms ik gadus jāpalielina par 5 % no sākotnējā daudzuma. Skaidrības labad ir jānosaka kopējais tarifu kvotu apjoms, kas 2005. gadā pieejams attiecīgajiem produktiem un kurā jau ir ietverts attiecīgajam gadam paredzētais palielinājums.

Tā kā šajā regulā paredzētajiem tarifu kvotu apjomiem jāstājas spēkā no 2005. gada 1. janvāra, šī regula piemērojama no tās pašas dienas un stājas spēkā nekavējoties.

IR PIEŅĒMUSI ŠO REGULU.

1. pants

Regulu (EK) Nr. 312/2003 groza šādi.

“3. Ar kārtas numuru 09.1941 pielikumā norādītās tarifu kvotas gada apjomu no 2005. gada 1. janvāra katru gadu pakāpeniski palielina par 5 procentiem no sākotnējā daudzuma.”

2. pants

Šī regula stājas spēkā dienā, kad to publicē Eiropas Savienības Oficiālajā Vēstnesī.

To piemēro no 2005. gada 1. janvāra.

(1) OV L 46, 20.2.2003., 1. lpp. Regulā grozījumi izdarīti ar Komisijas Regulu (EK) Nr. 305/2005 (OV L 52, 25.2.2005., 6. lpp.).

(2) OV L 352, 30.12.2002., 3. lpp.

(3) OV L 38, 10.2.2005., 1. lpp.

(4) OV L 38, 10.2.2005., 3. lpp.

PIELIKUMS

Šādi groza tabulu Regulas (EK) Nr. 312/2003 pielikumā.

1. Tarifu kvotai ar kārtas numuru 09.1925 paredzētās rindas ceturtajā ailē norādīto gada tarifu kvotas apjomu aizstāj ar šādu: “581,50 tonnas (1)

2. Tarifu kvotai ar kārtas numuru 09.1929 paredzētās rindas ceturtajā ailē norādīto gada tarifu kvotas apjomu aizstāj ar šādu: “42 275 tonnas (2)

3) Tarifu kvotai ar kārtas numuru 09.1941 paredzētās rindas ceturtajā ailē norādīto gada tarifu kvotas apjomu aizstāj ar šādu: “1 050 tonnas (3)

(1) Šo gada tarifu kvotas apjomu piemēro no 2005. gada 1. janvāra. Katru gadu to pakāpeniski palielina, un pirmais palielinājums paredzēts 2006. gadā par 26,50 tonnām (5 % no sākotnējā daudzuma jeb 530 tonnām).”

(2) Šo gada tarifu kvotas apjomu piemēro no 2005. gada 1. janvāra. Katru gadu to pakāpeniski palielina, un pirmais palielinājums paredzēts 2006. gadā par 1 925 tonnām (5 % no sākotnējā daudzuma jeb 38 500 tonnām).”

(3) Šo gada tarifu kvotas apjomu piemēro no 2005. gada 1. janvāra. Katru gadu to pakāpeniski palielina, un pirmais palielinājums paredzēts 2006. gadā par 50 tonnām (5 % no sākotnējā daudzuma jeb 1 000 tonnām).”